CELEX: 42020D0014
Language: el
Date: 2019-12-19 00:00:00
Title: Απόφαση (EE) 2020/14 των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, της 19ης Δεκεμβρίου 2019 με την οποία εξουσιοδοτείται η Ευρωπαϊκή Επιτροπή να διαπραγματευθεί, εξ ονόματος των κρατών μελών, συμφωνίες οικονομικής εταιρικής σχέσης μεταξύ της Ευρωπαϊκής Ένωσης και των κρατών μελών της, αφενός, και των χωρών και περιφερειών της Αφρικής, της Καραϊβικής και του Ειρηνικού, αφετέρου, στον βαθμό που εμπίπτουν στις αρμοδιότητες των κρατών μελών

10.1.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 6/112
               
            
         ΑΠΟΦΑΣΗ (EE) 2020/14 ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, ΣΥΝΕΛΘΟΝΤΩΝ ΣΤΟ ΠΛΑΙΣΙΟ ΤΟΥ ΣΥΜΒΟΥΛΙΟΥ,
         της 19ης Δεκεμβρίου 2019
         με την οποία εξουσιοδοτείται η Ευρωπαϊκή Επιτροπή να διαπραγματευθεί, εξ ονόματος των κρατών μελών, συμφωνίες οικονομικής εταιρικής σχέσης μεταξύ της Ευρωπαϊκής Ένωσης και των κρατών μελών της, αφενός, και των χωρών και περιφερειών της Αφρικής, της Καραϊβικής και του Ειρηνικού, αφετέρου, στον βαθμό που εμπίπτουν στις αρμοδιότητες των κρατών μελών
         ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΕΝΩΣΗΣ, ΣΥΝΕΛΘΟΝΤΕΣ ΣΤΟ ΠΛΑΙΣΙΟ ΤΟΥ ΣΥΜΒΟΥΛΙΟΥ,
         Εκτιμώντας τα ακόλουθα:
         
                     (1)
                  
                  
                     Στις 17 Ιουνίου 2002, το Συμβούλιο εξουσιοδότησε την Επιτροπή να διαπραγματευθεί συμφωνίες οικονομικής εταιρικής σχέσης με τις χώρες και τις περιφέρειες της Αφρικής, της Καραϊβικής και του Ειρηνικού, και εξέδωσε οδηγίες για τις εν λόγω διαπραγματεύσεις.
                  
               
                     (2)
                  
                  
                     Η Επιτροπή θα πρέπει να εξουσιοδοτηθεί να διαπραγματευθεί, εξ ονόματος των κρατών μελών, συμφωνίες οικονομικής εταιρικής σχέσης μεταξύ της Ευρωπαϊκής Ένωσης και των κρατών μελών της, αφενός, και των χωρών και περιφερειών της Αφρικής, της Καραϊβικής και του Ειρηνικού, αφετέρου, στο βαθμό που εμπίπτουν στις αρμοδιότητες των κρατών μελών, με βάση τροποποιημένες διαπραγματευτικές οδηγίες,
                  
               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            
               1.   Οι αντιπρόσωποι των κυβερνήσεων των κρατών μελών εξουσιοδοτούν την Επιτροπή να διαπραγματευθεί, εξ ονόματος των κρατών μελών, συμφωνίες οικονομικής εταιρικής σχέσης μεταξύ της Ευρωπαϊκής Ένωσης και των κρατών μελών της, αφενός, και των χωρών και περιφερειών της Αφρικής, της Καραϊβικής και του Ειρηνικού, αφετέρου, στο βαθμό που εμπίπτουν στις αρμοδιότητες των κρατών μελών.
            
            
               2.   Οι διαπραγματεύσεις διεξάγονται, κατά περίπτωση, βάσει των διαπραγματευτικών οδηγιών οι οποίες εκτίθενται στο προσάρτημα της απόφασης (ΕΕ) 2020/13 του Συμβουλίου (1).
            
         
         
            Άρθρο 2
            Το άρθρο 1 δεν θίγει μελλοντικές αποφάσεις των κρατών μελών που έχουν σχέση με τον διορισμό των αντιπροσώπων τους για θέματα που εμπίπτουν στις αρμοδιότητές τους.
         
         
            Άρθρο 3
            Οι διαπραγματεύσεις διεξάγονται σε συνεννόηση με την ομάδα εργασίας ΑΚΕ. Η επιτροπή εμπορικής πολιτικής γνωμοδοτεί επί ειδικών θεμάτων εμπορίου.
         
         
            Άρθρο 4
            Η παρούσα απόφαση απευθύνεται στην Επιτροπή.
         
         
            Βρυξέλλες, 19 Δεκεμβρίου 2019.
            
               
                  Για τους αντιπροσώπους των κυβερνήσεων των κρατών μελών
               
               
                  Η Πρόεδρος
               
               K. MIKKONEN
            
         
         
            (1)  Απόφαση (ΕΕ) 2020/13 του Συμβουλίου, της 19ης Δεκεμβρίου 2019, σχετικά με την τροποποίηση των διαπραγματευτικών οδηγιών για τη διαπραγμάτευση συμφωνιών οικονομικής εταιρικής σχέσης με τις χώρες και τις περιφέρειες της Αφρικής, της Καραϊβικής και του Ειρηνικού στον βαθμό που εμπίπτουν στην αρμοδιότητα της Ένωσης (βλέπε σελίδα 101 της παρούσας Επίσημης Εφημερίδας).